Ástæðan : Ég glímdi við neikvæðar og mjög svo ljótar hugsanir gagnvart sjálfum mér sem stóðu yfir í langan tíma þótt það kæmu vissulega góðar stundir inná milli . Hef ég þurft að leita hjálpar frá sérfræðingum oftar en einu sinni vegna vanlíðan og þunglyndis . Ég er óendanlega þakklátur fyrir að fá mikla og góða hjálp frá fullt af góðu fólki við að fá jákvæðari sjálfsmynd og betri líðan gagnvart sjálfum mér . Ef mér líður ekki vel gagnvart sjálfum mér þá er erfitt að sýna öðrum góðu hliðarnar . Reyni allar mögulegar leiðir til að finna gleði , hamingju og að vera þakklátur fyrir allskonar . Ef mér tekst að hjálpa fólki í kringum mig til að líða vel og / eða jafnvel betur þá er markmiðinu mínu náð . Ég hef tekið þátt í RVK-maraþoninu sex sinnum áður ( 2013 - 15 og 2017 - 19 ) og lít á það sem frábært tækifæri til þess að styrkja góð málefni .